ข้อบังคับ ก.ศป.ว่าด้วยการประชุมและการลงมติของ ก.ศป.พ.ศ. ๒๕๔๔ อาศัยอํานาจตามความในมาตรา ๔๑ วรรคห้า แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. ออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า "ข้อบังคับ ก.ศป. ว่าด้วยการประชุมและการลงมติของ ก.ศป. พ.ศ. ๒๕๔๔"ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้"ประธาน" หมายความว่า ประธานกรรมการตุลาการศาลปกครอง"กรรมการ" หมายความว่า กรรมการตุลาการศาลปกครอง"เลขานุการ" หมายความว่า เลขานุการ ก.ศป.ข้อ ๔ ให้ประธานศาลปกครองสูงสุดรักษาการตามข้อบังคับนี้ข้อ ๕ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามข้อบังคับนี้หมวด หมวด ๑บททั่วไป ข้อ ๖ ให้ประธานมีอํานาจและหน้าที่ดังต่อไปนี้(๑) นัดประชุมและกําหนดระเบียบวาระการประชุม ก.ศป.(๒) ควบคุมและดําเนินการให้การประชุม ก.ศป. เป็นไปโดยเรียบร้อย(๓) รักษาความสงบเรียบร้อยในที่ประชุมและบริเวณที่ประชุม ก.ศป.(๔) ดําเนินการอื่นใดเพื่อให้เป็นไปตามข้อบังคับนี้ข้อ ๗ ให้เลขานุการมีหน้าที่ดังต่อไปนี้(๑) ดําเนินการนัดประชุม ก.ศป. ตามคําสั่งของประธาน(๒) จัดเตรียมและเก็บรักษาเอกสารต่างๆ ที่เกี่ยวกับการประชุมของ ก.ศป.(๓) รับผิดชอบและควบคุมการทํารายงานการประชุม(๔) แจ้งหรือยืนยันมติของที่ประชุมไปยังผู้ที่เกี่ยวข้อง(๕) ดําเนินการอื่นใดตามที่ ก.ศป. หรือประธานมอบหมายข้อ ๘ การนัดประชุมต้องทําเป็นหนังสือและแจ้งให้กรรมการทุกคนทราบล่วงหน้าก่อนวันประชุมไม่น้อยกว่าสามวัน เว้นแต่กรรมการนั้นจะได้ทราบการบอกนัดในที่ประชุมแล้ว กรณีดังกล่าวจะทําหนังสือนัดประชุมเฉพาะกรรมการที่ไม่ได้มาประชุมก็ได้ความในวรรคหนึ่งมิให้นํามาใช้บังคับในกรณีที่มีเรื่องด่วน เรื่องจําเป็นหรือมีเหตุสมควรประการอื่น ซึ่งประธานจะนัดประชุมเป็นอย่างอื่นก็ได้ในกรณีที่มีเหตุอันสมควร ประธานอาจสั่งงดการประชุมตามที่นัดไว้แล้วก็ได้ข้อ ๙ ในกรณีที่ประธานไม่อยู่หรือไม่อาจปฏิบัติหน้าที่ได้ ให้รองประธานศาลปกครองสูงสุดคนที่หนึ่งหรือคนที่สอง ตามลําดับ มีอํานาจหน้าที่เช่นเดียวกับประธานข้อ ๑๐ กรรมการจํานวนไม่น้อยกว่าสี่คนอาจเข้าชื่อกันเพื่อขอให้นัดประชุม ก.ศป. ได้ โดยแจ้งให้เลขานุการออกหนังสือนัดประชุม แต่ถ้าพ้นกําหนดเวลาเริ่มประชุมไปแล้วสามสิบนาทีกรรมการยังไม่ครบองค์ประชุม ให้งดการประชุมนั้นข้อ ๑๑ กรรมการจํานวนไม่น้อยกว่าสี่คนอาจเข้าชื่อกันเพื่อขอให้ประธานบรรจุเรื่องนั้นเข้าในระเบียบวาระการประชุมข้อ ๑๒ ให้เลขานุการส่งระเบียบวาระการประชุมและเอกสารที่เกี่ยวข้องไปพร้อมกับหนังสือนัดประชุม เว้นแต่กรณีที่มีเหตุจําเป็นอาจส่งเอกสารที่เกี่ยวข้องไปให้ในภายหลังก็ได้ แต่ต้องส่งล่วงหน้าก่อนวันประชุมไม่น้อยกว่าหนึ่งวันในกรณีที่มีระเบียบวาระการประชุมหรือเอกสารเพิ่มเติม ให้เลขานุการรีบดําเนินการส่งระเบียบวาระการประชุมหรือเอกสารดังกล่าวให้แก่กรรมการโดยเร็วข้อ ๑๓ การจัดระเบียบวาระการประชุมให้จัดลําดับดังนี้(๑) เรื่องที่ประธานแจ้งให้ที่ประชุมทราบ(๒) เรื่องรับรองรายงานการประชุม(๓) เรื่องแจ้งเพื่อทราบ(๔) เรื่องค้างพิจารณา(๕) เรื่องเสนอเพื่อพิจารณา(๖) เรื่องอื่นๆในกรณีที่ประธานเห็นสมควรจะจัดลําดับระเบียบวาระการประชุมให้แตกต่างจากที่กําหนดในวรรคหนึ่งก็ได้หมวด หมวด ๒ การประชุม ข้อ ๑๔ ให้กรรมการที่มาประชุมลงลายมือชื่อในบัญชีรายชื่อผู้มาประชุมที่จัดเตรียมไว้ทุกครั้งที่มาประชุมกรรมการผู้ใดไม่อาจมาประชุมตามที่กําหนดได้ ให้แจ้งต่อเลขานุการก่อนเริ่มการประชุมข้อ ๑๕ ในการประชุม ก.ศป. ให้เฉพาะกรรมการ เลขานุการ และผู้ที่ได้รับอนุญาตจาก ก.ศป. เข้าร่วมประชุมข้อ ๑๖ การประชุมของ ก.ศป. ต้องมีกรรมการมาประชุมไม่น้อยกว่ากึ่งหนึ่งของจํานวนกรรมการทั้งหมดจึงจะเป็นองค์ประชุมถ้าประธานไม่มาประชุมหรือไม่อาจปฏิบัติหน้าที่ได้ ให้รองประธานศาลปกครองสูงสุดคนที่หนึ่งปฏิบัติหน้าที่แทน ถ้าประธานและรองประธานศาลปกครองสูงสุดคนที่หนึ่งไม่มาประชุมหรือไม่อาจปฏิบัติหน้าที่ได้ ให้รองประธานศาลปกครองสูงสุดคนที่สองปฏิบัติหน้าที่แทน ถ้าประธานและรองประธานศาลปกครองสูงสุดทั้งสองคนไม่มาประชุมหรือไม่อาจปฏิบัติหน้าที่ได้ ให้ที่ประชุมเลือกกรรมการคนหนึ่งเป็นประธานในที่ประชุมข้อ ๑๗ กรรมการผู้ใดมีส่วนได้เสียในเรื่องที่พิจารณา ห้ามมิให้กรรมการผู้นั้นเข้าร่วมประชุมและลงมติในเรื่องนั้น แต่ถ้าได้เข้าร่วมประชุมอยู่ก่อนแล้ว ให้นับกรรมการผู้นั้นเป็นองค์ประชุมในการพิจารณาในเรื่องนั้นด้วยข้อ ๑๘ เมื่อพ้นกําหนดเวลาเริ่มประชุมไปแล้วสามสิบนาที หากปรากฏว่าจํานวนกรรมการยังไม่ครบองค์ประชุม ประธานหรือรองประธานศาลปกครองสูงสุดซึ่งปฏิบัติหน้าที่แทนประธาน แล้วแต่กรณี อาจสั่งให้เลื่อนการประชุมออกไปก็ได้ข้อ ๑๙ ให้ที่ประชุมดําเนินการประชุมตามลําดับระเบียบวาระการประชุมที่จัดไว้การเปลี่ยนลําดับระเบียบวาระการประชุม การเลื่อนการประชุม หรือการปิดประชุมหรือเลิกประชุมก่อนพิจารณาระเบียบวาระการประชุมเสร็จ ให้กระทําได้โดยความเห็นชอบของที่ประชุมเท่านั้นประธานในที่ประชุมมีอํานาจปรึกษาที่ประชุมในปัญหาใดๆ หรือสั่งให้พักการประชุมได้ตามที่เห็นสมควรหมวด หมวด ๓การลงมติ ข้อ ๒๐ ในกรณีที่ที่ประชุมจะลงมติไปในทางที่เป็นผลร้ายแก่ผู้ใด จะต้องจัดให้มีการตรวจสอบข้อเท็จจริงเกี่ยวกับเรื่องนั้น รวมทั้งต้องให้โอกาสผู้นั้นชี้แจงข้อเท็จจริงต่อที่ประชุมก่อนที่จะลงมติ เว้นแต่จะปรากฏพยานหลักฐานเป็นที่ชัดแจ้งอยู่แล้วข้อ ๒๑ การลงมติของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนน และห้ามมิให้งดออกเสียง ถ้ามีคะแนนเสียงเท่ากันให้ประธานในที่ประชุมออกเสียงเพิ่งขึ้นอีกเสียงหนึ่งเป็นเสียงชี้ขาดการลงมติให้กระทําโดยเปิดเผย เว้นแต่ที่ประชุมจะมีมติให้ใช้วิธีลงคะแนนลับข้อ ๒๒ ประธานในที่ประชุมจะสั่งให้รวมหรือแยกประเด็นในการพิจารณาหรือลงมติก็ได้ เว้นแต่ที่ประชุมจะเห็นเป็นอย่างอื่นหมวด หมวด ๔การจัดทํารายงานการประชุม ข้อ ๒๓ ให้เลขานุการจัดทํารายงานการประชุมของ ก.ศป. โดยสรุป ซึ่งอย่างน้อยจะต้องมีรายละเอียดดังต่อไปนี้(๑) รายชื่อกรรมการที่มาและไม่มาประชุม(๒) เรื่องที่ที่ประชุมพิจารณา(๓) ความเห็นของที่ประชุม ทั้งที่เป็นความเห็นของเสียงข้างมากและความเห็นของเสียงข้างน้อย(๔) มติของที่ประชุม และข้อสังเกต (ถ้ามี)ข้อ ๒๔ รายงานการประชุมครั้งใดที่ ก.ศป. รับรองแล้ว ให้ประธานในที่ประชุมของการประชุมครั้งนั้นลงลายมือชื่อไว้เป็นหลักฐาน แต่ถ้ามิได้มีการลงลายมือชื่อด้วยเหตุใดๆ ให้เลขานุการบันทึกเหตุนั้นไว้รายงานการประชุมที่ ก.ศป. ยังมิได้รับรองเพราะเหตุที่วาระของ ก.ศป. สิ้นสุดลง ให้เลขานุการบันทึกเหตุนั้นไว้ และเป็นผู้รับรองความถูกต้องของรายงานการประชุมนั้น ผู้มีอํานาจลงนาม ประกาศ ณ วันที่ ๒๒ มิถุนายน พ.ศ. ๒๕๔๔ อักขราทร จุฬารัตน ประธานศาลปกครองสูงสุด ประธานกรรมการตุลาการศาลปกครอง